CELEX: 22011D0126
Language: hr
Date: 2011-12-02 00:00:00
Title: Odluka Zajedničkog odbora EGP-a br. 126/2011 od 2. prosinca 2011. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               428
            
         22011D0126
   
               L 076/7
            
            
               SLUŽBENI LIST EUROPSKE UNIJE
            
            
               02.12.2011.
            
         
      ODLUKA ZAJEDNIČKOG ODBORA EGP-a
   br. 126/2011
   od 2. prosinca 2011.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 47/2011 od 20. svibnja 2011. (1)
               
            
         
               (2)
            
            
               Direktivu 2009/57/EZ Europskog parlamenta i Vijeća od 13. srpnja 2009. o zaštitnim konstrukcijama pri prevrtanju traktora na kotačima za poljoprivredu i šumarstvo (2) treba unijeti u Sporazum.
            
         
               (3)
            
            
               Direktivu 2009/75/EZ Europskog parlamenta i Vijeća od 13. srpnja 2009. o zaštitnim konstrukcijama pri prevrtanju traktora na kotačima za poljoprivredu i šumarstvo (statičko ispitivanje) (3) treba unijeti u Sporazum.
            
         
               (4)
            
            
               Direktivom 2009/57/EZ stavlja se izvan snage Direktiva Vijeća 77/536/EEZ (4), koja je uključena u Sporazum, i koju stoga treba staviti izvan snage sukladno Sporazumu.
            
         
               (5)
            
            
               Direktivom 2009/75/EZ stavlja se izvan snage Direktiva Vijeća 79/622/EEZ (5), koja je uključena u Sporazum, i koju stoga treba staviti izvan snage sukladno Sporazumu,
            
         ODLUČIO JE:
   Članak 1.
   Poglavlje II. Priloga II. Sporazumu mijenja se kako slijedi:
   
               1.
            
            
               Tekst točke 11. (Direktiva Vijeća 77/536/EEZ) zamjenjuje se sljedećim:
               „32009 L 0057: Direktiva 2009/57/EZ Europskog parlamenta i Vijeća od 13. srpnja 2009. o zaštitnim konstrukcijama pri prevrtanju traktora na kotačima za poljoprivredu i šumarstvo (SL L 261, 3.10.2009., str. 1.).
               U smislu ovog Sporazuma vrijede odredbe ove Direktive sa sljedećim prilagodbama:
               U Prilogu VI. dodaje se sljedeće:
               
                            
                        
                        
                           ‚IS za Island
                        
                     
                            
                        
                        
                           FL za Lihtenštajn
                        
                     
                            
                        
                        
                           16 za Norvešku’.”
                        
                     
         
               2.
            
            
               Tekst točke 17. (Direktiva Vijeća 79/622/EEZ) zamjenjuje se sljedećim:
               „32009 L 0075: Direktiva 2009/75/EZ Europskog parlamenta i Vijeća od 13. srpnja 2009. o zaštitnim konstrukcijama pri prevrtanju traktora na kotačima za poljoprivredu i šumarstvo (statičko ispitivanje) (SL L 261, 3.10.2009., str. 40.).
               U smislu ovog Sporazuma vrijede odredbe ove Direktive sa sljedećim prilagodbama:
               U Prilogu VI. dodaje se sljedeće:
               
                            
                        
                        
                           ‚IS za Island
                        
                     
                            
                        
                        
                           FL za Lihtenštajn
                        
                     
                            
                        
                        
                           16 za Norvešku’.”
                        
                     
         Članak 2.
   Tekstovi direktiva 2009/57/EZ i 2009/75/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 3. prosinca 2011., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 2. prosinca 2011.
      
         
            Za Zajednički odbor EGP-a
         
         
            Predsjednik
         
         Kurt JÄGER
         
      
   
   
      (1)  SL L 196, 28.7.2011., str. 25.
   
      (2)  SL L 261, 3.10.2009., str. 1.
   
      (3)  SL L 261, 3.10.2009., str. 40.
   
      (4)  SL L 220, 29.8.1977., str. 1.
   
      (5)  SL L 179, 17.7.1979., str. 1.
   
      (6)  Ustavni zahtjevi nisu navedeni.